Sarracins u serracins (d'o latín saraceni y o griego Σαρακηνοί) estió a denominación medieval que os cristians europeus aplicaban a los pueblos arabes, que s'estendilló a totz os pueblos musulmans con as cruzatas, en especial os de Secilia y os que atacaban as costas italianas y occitanas. En aragonés este termin s'introdució antes que en atros idiomas peninsulars, pero se feba servir poco, preferindo-se a parabra "moro", y restrinchindo-se o uso de serracín practicament a lo luengache culto, en particular a obras historiograficas.